ZŠ, Ul. Dr. Janského č.2,  Žiar nad Hronom

DODATOK č.1,
ktorým sa mení 
 Školský poriadok ZŠ Ul. Dr. Janského č.2 Žiar nad Hronom
platný od 1.9. 2016

PREROKOVALA
pedagogická rada dňa 30.8. 2017 s účinnosťou od 1.9. 2017

1.	Školský poriadok sa v článku 3 „Zásady správania žiakov“ v bode 8 „Žiakom nie je dovolené“

dopĺňa:

j) narúšať osobný priestor iných spolužiakov (je to zóna, v ktorej sa človek cíti dobre), demonštrovať prejavy intimity, sexuálneho správania (dotyky, gestá, sexuálne ladené poznámky) v čase vyučovania, cez prestávky a tiež počas všetkých podujatí organizovaných školou.

2.	V Školskom poriadku sa v článku 3 „Zásady správania žiakov“ v bode 5 „Správanie sa žiakov počas prestávky“ v písmene c) „Prestávku po druhej vyučovacej hodine žiaci využívajú na desiatovanie v triede. Aj nápoj kúpený v mliečnom automate konzumujú žiaci v triede.“

pripája táto veta:

Ak sa v triedach nachádzajú koberce, je na nich prísne zakázané konzumovať akékoľvek potraviny a nápoje.

3.	Školský poriadok sa v článku 3 „Zásady správania žiakov“ v bode 5 „Správanie sa žiakov počas prestávky“ písmeno b) „Žiaci sa zdržujú vo svojej triede alebo na chodbe, kde majú kmeňovú triedu. Okrem prestávky medzi 6. a 7. vyučovacou hodinou. Opustiť tieto priestory môžu v prípade využitia hracích stolov umiestnených na jednotlivých chodbách“

zmení na 

Žiaci sa zdržujú vo svojej triede alebo na tých chodbách školy, kde sa vykonáva pedagogický dozor, pričom sa nesmú nachádzať v blízkosti vstupu do jednotlivých tried. Stretnutia s inými spolužiakmi sa realizujú spravidla v oddychových kútikoch na chodbách školy, prípadne v priestoroch hracích stolov. Ak správanie žiakov počas prestávky nie je v súlade s týmto školským poriadkom, môže dozorkonajúci učiteľ poslať žiakov na chodbu, kde majú svoju kmeňovú triedu. Prestávku medzi 6. a 7. vyučovacou hodinou sa žiaci zdržujú vo vestibule školy (podľa čl. 3 bod 2 písmena g) tohto školského poriadku).

4.	Školský poriadok sa v článku 3 „Zásady správania žiakov“ v bode 5 „Správanie sa žiakov počas prestávky“ písmeno g) „Ak majú žiaci vyučovanie v odborných učebniach, telocvični, knižnici, pripravia si potrebné pomôcky a disciplinovane čakajú v triede na vyučujúceho, pod dozorom ktorého sa presunú do danej učebne. Po skončení vyučovacej hodiny, učitelia žiakov odvedú naspäť do kmeňovej triedy“

zmení na 

Ak majú žiaci vyučovaciu hodinu v inej ako ich kmeňovej triede, sú povinní rešpektovať pokyny učiteľa, ktorý má s nimi túto hodinu. A to nasledovne:
•	buď si pripravia potrebné pomôcky a disciplinovane čakajú v triede na vyučujúceho, pod dozorom ktorého sa presunú do danej učebne. Po skončení vyučovacej hodiny, učiteľ žiakov odvedie naspäť do ich kmeňovej triedy.
•	alebo im učiteľ oznámi, v ktorej triede (učebni) bude realizované vyučovanie daného predmetu, pričom žiaci sa tam presunú samostatne. 1 minútu pred zvonením na hodinu opustia kmeňovú triedu, ktorú určení žiaci zamknú. Na učiteľa počkajú pred dverami triedy (učebne), kde bude prebiehať vyučovací proces. V prípade vyučovania v školských dielňach a v telocvičniach sa učitelia dohodnú so žiakmi, na ktorom mieste ich žiaci budú čakať (musí tam byť pedagogický dozor počas prestávky), a z nich odvedú žiakov do priestorov školských dielní a telocviční. Po skončení vyučovacej hodiny ich odvedú na vyššie spomínané miesto, z ktorého sa žiaci samostatne presunú do kmeňovej triedy.

5.	Školský poriadok sa v článku 3 „Zásady správania žiakov“ v bode 5 „Správanie sa žiakov počas prestávky“ písmeno h) „Žiaci si môžu zakúpiť desiatu z automatov na prvom poschodí. Žiaci prvého stupňa počas všetkých prestávok, žiaci druhého stupňa pred 1. vyučovacou hodinou a počas desiatovej prestávky (9.25 – 9.40 hod.)“

zmení na 

„Žiaci si môžu zakúpiť desiatu z automatov na prvom poschodí pred 1. vyučovacou hodinou a aj počas všetkých prestávok.“

a)	V Školskom poriadku sa v článku 3 „Zásady správania žiakov“ v bode 8 „Žiakom nie je dovolené“ písmeno i) „Nie je dovolené počas prestávky navštevovať inú triedu, pohybovať sa po chodbách, na ktorých nemá žiak svoju kmeňovú triedu alebo zdržiavať sa na medziposchodiach. Výnimku však môže udeliť triedny učiteľ alebo dozorkonajúci učiteľ. Zákaz sa nevzťahuje na žiakov, ktorí zabezpečujú pomôcky na vyučovanie, na žiakov, ktorí idú počas desiatovej prestávky do mliečneho automatu (čl. 3 bod 5 písmeno h) tohto školského poriadku) a tiež na žiakov, ktorí majú možnosť stráviť prestávku pri hracích stoloch ( čl. 3 bod 5 písmeno b).“

zmení na

„Nie je dovolené počas prestávky navštevovať inú triedu (zákaz sa nevzťahuje na žiakov, ktorí zabezpečujú pomôcky na vyučovanie), zdržiavať sa na medziposchodiach a na chodbách či v iných priestoroch školy, kde nie je pedagogický dozor.

Žiar nad Hronom 30.8. 2017						______________________									       Mgr. Marek Baláž
										riaditeľ školy